CHOW ดิ่งเกือบ 9% หลังโดนตลท.จับเข้าเกณฑ์มาตรการกำกับการซื้อขายระดับ 1
CHOW ดิ่งเกือบ 9% หลังโดนตลท.จับเข้าเกณฑ์มาตรการกำกับการซื้อขายระดับ 1 : Cash Balance ตั้งแต่วันนี้(28 มิ.ย.)- 15 ก.ค.2559 ล่าสุด ณ เวลา 10.54 น.ราคาอยู่ที่ 5.20 บาท ลบ 0.50 บาท หรือ 8.77% มูลค่าการซื้อขาย 11.32 ล้านบาท
28 มิ.ย. 2559

ผู้สื่อข่าวรายงานว่า ราคาหุ้น บริษัท เชาว์ สตีล อินดัสทรี้ จำกัด (มหาชน) หรือ CHOW ณ เวลา 10.54 น.ราคาอยู่ที่ 5.20 บาท ลบ 0.50 บาท หรือ 8.77% มูลค่าการซื้อขาย 11.32 ล้านบาท  โดยเปิดตลาดที่ 5.30 บาท ต่ำสุดที่ 5.20 บาท สูงสุดที่ 5.45 บาท
ทั้งนี้ ราคาหุ้นมีการปรับตัวลงแรง หลังตลท.ประกาศให้บริษัทชี้แจง Trading Alert List เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน พร้อมทั้งประกาศให้หลักทรัพย์เข้าข่ายมาตรการกำกับการซื้อขายระดับ 1 : Cash Balance มีผลทันทีในวันนี้ (28 มิ.ย.2559) สิ้นสุด 15 ก.ค.2559
โดยบริษัทยังได้ชี้แจงว่า บริษัทไม่มีมีพัฒนาการใดๆ ที่ยังไม่ได้เปิดเผยหรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป รวมทั้งบริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย
 